Subject: Järelpärimine 22.10.2025
From: "EANS-EDHS" <[email-masked]>
To: <[email-masked]>, <[email-masked]>
Date: Wed, 22 Oct 2025 13:40:01 +0300

Reg nr: 4-1/197
Reg kp: 22.10.2025

Tere!

Pöördun teie poole seoses 21.10.2025 Kliimaministeeriumis toimunud 
kohtumisega „Mehitamata lennunduse seire tegevused“, kus Transpordiameti 
osakonna juhi poolt esitati seisukoht, et Lennuliiklusteeninduse AS (EANS) 
võib teha operatsioonilise otsuse peatada lennuliiklus Tallinna FIR-i 
erinevates osades, kui saab teatavaks info drooni kohta, mis võib ohustada 
lennuliiklust, isegi juhul, kui see info pärineb mitte-sertifitseeritud 
süsteemist, näiteks www.drooniradar.ee. Ning samuti võib lennuliikluse taas 
avada kui nimetatud süsteemi kohaselt oht on kadunud.

Palume Transpordiametilt ametlikku kinnitust, kas see seisukoht kajastab 
Transpordiameti ametlikku poliitikat ja kas selline praktika on kooskõlas 
kehtivate regulatsioonide ja ohutusnõuetega.

Lisaks palume suuniseid, milliseid samme peab Lennuliiklusteeninduse AS 
astuma, et nimetatud süsteem (nt drooniradar.ee) saaks ametlikult 
integreeritud operatsioonilisse otsustamise protsessi 
lennujuhtimiskeskkonnas. Eelkõige huvitab meid:

• Millised tehnilised ja juriidilised nõuded peavad olema täidetud?
• Kas on vajalik Transpordiameti eraldi heakskiit või sertifitseerimine? Kui 
jah, siis millele täpselt?
• Milline on andmete valideerimise ja vastutuse raamistik?

Ootame teie ametlikku vastust.

Lugupidamisega

Kristjan Telve
Ohutuse- ja kvaliteedi osakonna juhataja